શનૈશ્વર જયંતીઃ સૂર્યપુત્ર શનિદેવની આજે જયંતી છે. તેઓ ન્યાયના દેવતા છે. તેમને તેમના પિતા સાથે બહુ બનતું નહોતું. જે કોઇ ભકત હનુમાનજીનાં દર્શન કરી શનિદેવના દર્શન કરે તેને પનોતી બહુ નડતી નથી. શનિદેવ ભગવાન શંકરના પરમ પ્રિય શિષ્ય છે. શનિદેવના પરમ મિત્ર હનુમાનજી તથા કાળભૈરવ છે. શનિદેવનો રંગ કાળો છે. તેમને ચાર હાથ છે. તે કાળી વસ્તુઓના સ્વામી છે. તેઓ કાળાં વસ્ત્ર જ પહેરે છે. કાળા અડદ તેમને ભાવતું ભોજન છે અડદના બાકળા તેમને ખૂબ પ્રિય છે. ભકતો તેમના ઉપર અડદ તથા તેલ ચડાવે છે. આમ કરવાથી શનિદેવ જલદી પ્રસન્ન થાય છે.